
Către,





BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul comun asupra Propunerii legislative pentru modificarea şi completarea Legii nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, transmisă Comisiei pentru administraţie publică şi amenajarea teritoriului şi Comisiei juridice, de disciplină şi imunităţi, pentru dezbatere şi avizare în fond, în procedură obişnuită, cu adresa nr. PL. x 407 din 3 octombrie 2016.
     PREŞEDINTE,


   PREȘEDINTE, 
     Cristian BUICAN

        Eugen NICOLICEA
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE 

DIŞCIPLINĂ ŞI IMUNITĂŢI


	București, 16 ianuarie 2017
Nr.4c-6/412
	București, 18 octombrie 2016

Nr.4c-11/1066


R A P O R T   C O M U N
asupra propunerii legislative pentru modificarea şi completarea Legii nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente


În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi juridică, de disciplină şi imunităţiComisia  
au fost sesizate, cu dezbatere şi avizare pe fond, în procedură obişnuită, cu propunerea legislativă pentru modificarea şi completarea Legii nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, transmisă cu adresa nr. PL. x 407  din 3 octombrie 2016, înregistrată cu nr. 4c-6/412 din 04 octombrie 2016, respectiv nr. 4c-11/1066 din 04 octombrie 2016.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.


Senatul, în calitate de primă cameră sesizată, a respins propunerea legislativă în şedinţa din 28 septembrie 2016.

Consiliul Legislativ avizează favorabil propunerea legislativă (nr.307/06.04.2016);

Guvernul, prin punctul de vedere transmis, apreciază că "Parlamentul va decide asupra oportunităţii adoptării acestei propuneri legislative" (nr.887/05.05.2016);


Comisia pentru drepturile omului, culte şi problemele minorităţilor naţionale a hotărât, avizarea negativă a propuneri legislative (nr.4c-5/777/11.10.2016).

Propunerea legislativă are ca obiect de reglementare modificarea alin.(6) al art.61 din Legea nr.208/2015, în sensul că, pe lângă criteriile de identificare a candidaţilor pe listă, constând în prenume şi nume, să se prevadă un nou criteriu, respectiv fotografia candidaţilor.
         Potrivit prevederilor art.61 şi 63 din Regulamentul Camerei Deputaţilor, republicat, comisiile au examinat propunerea legislativă în ședințe separate. Comisia pentru administraţie publică şi amenajarea teritoriului a examinat propunerea legislativă în şedinţa din 16 ianuarie 2017, iar Comisia juridică, de disciplină şi imunităţi a examinat propunerea legislativă în şedinţa din 18 octombrie 2016.

La lucrările Comisiei pentru administrație publică și amenajarea teritoriului au fost prezenţi 20 deputaţi, din totalul de 24 de membri ai comisiei.

La lucrările Comisiei juridice, de disciplină şi imunităţi au participat membrii comisiei, conform listei de prezenţă.


În urma dezbaterilor şi a opiniilor exprimate, membrii Comisiilor au hotărât, cu unanimitate de voturi, respingerea Propunerii legislativă pentru modificarea şi completarea Legii nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, deoarece s-a constatat că implementarea soluţiei impune utilizarea unui tip diferit de hârtie pentru confecţionarea buletinelor de vot faţă de cel utilizat în prezent, care să permită imprimarea unor fotografii color. Totodată, dimensiunile buletinelor de vot ar fi mult modificate prin includerea unui număr mare de fotografii, iar în mod implicit, costurile confecţionării buletinelor de vot ar creşte, aspect care nu a fost analizat de iniţiator în cadrul Expunerii de motive. De asemenea, s-a apreciat că scopul campaniei electorale este tocmai acela de a face cunoscuţi candidaţii alegătorilor, mijloacele care pot fi utilizate în acest sens, conform art. 65 şi art. 79 din Legea nr. 208/2015 fiind numeroase, respectiv mitinguri, adunări, utilizarea televiziunii, radioului, presei şi afişul electoral. 

 În funcţie de obiectul şi conţinutul său, propunerea legislativă face parte din categoria legilor organice.
     PREŞEDINTE,


    PREȘEDINTE, 

     Cristian BUICAN
                   Eugen NICOLICEA


      SECRETAR,



       SECRETAR,

        Simona BUCURA-OPRESCU
    Costel Neculai DUNAVA
Şef Serviciu, Sofia Chelaru
Consilier parlamentar, Alina Tănase



Consilier parlamentar, Paul Şerban

